આ બાબતે અન્ય એક સિનિયર સિટિઝને મિડ-ડે LOCALને જણાવ્યું હતું કે ‘ઝાડની ડાળખીઓને ફુટપાથ તથા રસ્તા વચ્ચે જ મૂકી દેવાતાં પસાર થનારાઓને એ નડતરરૂપ બને છે. વળી અમારા બિલ્ડિંગની બહાર જ હોવાથી કચરાનું પ્રમાણ પણ વધી ગયું છે. ડાળખીઓના ઢગલામાં ઝેરી જીવ-જંતુ ભરાઈ રહેવાનો ડર પણ રહે છે. વળી વરસાદ પડતાં એ ભીની થાય છે તથા એની સાથે અન્ય કચરો મિક્સ થવાથી દુર્ગંધ પણ આવતી હોય છે. પ્રશાસનની બેદરકારીને કારણે લોકોને કચરો તથા દુર્ગંધનો સામનો કરવો પડી રહ્યો છે. પ્રશાસન ત્વરિત કોઈ ઍક્શન લે અને લોકોની સમસ્યા સૉલ્વ કરે તો સારું થશે.’